PIB Headquarters
কোভিড – ১৯ সংক্রান্ত পিআইবি-র সংবাদ
নতুন দিল্লি, ১৫ই জুন, ২০২১
• ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৯,১৩,৩৭৮ ।
• গত ২৪ ঘন্টায় নতুন করে সংক্রমিত হয়েছেন ৬০,৪৭১জন , যা ৭৫ দিনের মধ্যে সর্বনিম্ন।
• সারা দেশে এ পর্যন্ত মোট সুস্থ হয়েছেন ২ কোটি ৮২ লক্ষ ৮০হাজার ৪শো ৭০।
• গত চব্বিশ ঘন্টায় আরোগ্য লাভ করেছেন ১,১৭,৫২৫ জন।
• পর পর ৩৩ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
• কোভিড মুক্ত হওয়ার বেড়ে হয়েছে হার ৯৫.৬৪%।
• সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৪.৩৯%।
• পরপর ৮ দিন দৈনিক সংক্রমিতের হার ৫%র কম౼আজ এই হার ৩.৪৫%।
• নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৮.১৩ কোটি।
কোভিড – ১৯ টিকাকরণের বিষয়ে সর্বশেষ তথ্য
কেন্দ্র এ পর্যন্ত ২৬,৬৯,১৪,৯৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৫,৬৭,২১,০৬৯ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,০৫,৬১,৮৬১ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ৪৭,৪৩, ৫৮০ টি ডোজ সরবরাহ করা হবে ।
বিস্তারিত জানার জন্য নিচের লিঙ্কে ক্লিক করুন – https://pib.gov.in/PressReleasePage.aspx?PRID=1727182
গ্রামীণ এলাকায় কোভিড টিকাকরণ অভিযান – ভ্রান্ত তথ্য বনাম প্রকৃত সত্য
করোনা প্রতিষেধক টিকা নেওয়ার জন্য অনলাইনে নিবন্ধকরণ এবং আগাম বুকিং বাধ্যতামূলক নয়।
১৮ বছর তদুর্ধ ব্যক্তিরা সরাসরি টিকাদান কেন্দ্রে গিয়ে টিকা গ্রহণ করতে পারেন। সেখানে গিয়েও নিবন্ধীকরণ করানো যাবে। এই পদ্ধতিটি 'ওয়াক-ইনস' নামে সর্বাধিক পরিচিত।
কো-উইন অ্যাপসের মাধ্যমে নিবন্ধকরণ করানোর অনেকগুলি পদ্ধতি রয়েছে। গ্রামীণ অঞ্চলে এবং বস্তি এলাকায় বসবাসকারী সুবিধাভোগীরা প্রতিষেধক টিকা নেওয়ার জন্য সরাসরি টিকাদান স্থলে গিয়ে নিবন্ধকরণ করাতে পারবেন। এজন্য ১০৭৫ হেল্প লাইনের মাধ্যমে নিবন্ধকরণ সুবিধা নেওয়া যাবে। এটিও চালু করা হয়েছে।
প্রকৃত তথ্য হচ্ছে, ১৩ জুন পর্যন্ত ২৮ কোটি ৩৬ লক্ষ সুবিধাভোগী কো-উইন অ্যাপের মাধ্যমে নিবন্ধকরণ করিয়েছেন। এরমধ্যে ১৬ কোটি ৪৫ লক্ষ, অর্থাৎ ৫৮ শতাংশ অন-সাইট মোডে নিবন্ধকরণ করিয়েছেন।
বিস্তারিত জানার জন্য নিচের লিঙ্কে ক্লিক করুন – https://pib.gov.in/PressReleasePage.aspx?PRID=1727274
কোভিড – ১৯ ভ্রান্ত তথ্য বনাম প্রকৃত সত্য
ভারতীয় সার্স – কোভ – ২ জেনেটিক্স কনসোলটিয়ামের উদ্যোগে ভাইরাসের বিভিন্ন ভ্যারিয়েন্টকে শনাক্ত করা গেছে এবং এই তথ্য রাজ্য ও কেন্দ্রশাসিত অঞ্চলগুলিকে পাঠানো হয়েছে
সম্প্রতি কিছু সংবাদ মাধ্যমে প্রকাশিত প্রতিবেদনে বলা হয়েছে যে দেশে করোনা সংক্রমণের স্ট্রেন ক্রমশ পরিবর্তিত হচ্ছে। তবে বেশ কিছুদিন ধরে সেই পরিবর্তিত স্ট্রেইনের নমুনা সংগ্রহের পরিমাণ অনেক কম হয়েছে। যার ফলে সঠিক তথ্যের ওপর ভিত্তি করে প্রকৃত রোগের সংখ্যার বিষয়ে বাস্তব তথ্য সামনে আসেনি এবং সরকার সতর্কতামূলক ব্যবস্থাও গ্রহণ করেনি।
এ বিষয়ে স্পষ্ট জানানো দরকার যে, নমুনা সংগ্রহে কৌশলটি বৈজ্ঞানিক নীতি এবং হু-র নির্দেশিকার ওপর ভিত্তি করে গড়ে তোলা হয়েছে। এই নমুনা সংগ্রহের কৌশলের বিষয় নিয়ে সময় সময় পর্যালোচনা ও সংশোধন করা হয়েছে।
বিস্তারিত জানার জন্য নিচের লিঙ্কে ক্লিক করুন - https://pib.gov.in/PressReleasePage.aspx?PRID=1727309
কোভিড – ১৯ এর টিকাকরণ ভ্রান্ত তথ্য বনাম প্রকৃত সত্য
টিকাকরণের পর যে কোনো মৃত্যু বা হাসপাতালে ভর্তি হওয়াকে টিকার জন্য বলে দায়ী করা উচিত নয়
একশ্রেণীর সংবাদমাধ্যমে বলা হয়েছে, টিকাকরণের পর অনেকের শরীরে বিরূপ প্রতিক্রিয়া দেখা দিচ্ছে এবং কেউ কেউ মারাও যাচ্ছেন। ঐ প্রতিবেদন অনুযায়ী টিকাকরণের পর ৪৮৮ জন মারা গেছেন। ১৬ই জানুয়ারী থেকে ৭ই জুন পর্যন্ত এই সময়কালে কোভিড পরবর্তী বিভিন্ন জটিলতাও টিকাকরণের জন্য হয়েছে বলে দাবি করা হচ্ছে। ১৬ই জানুয়ারী থেকে ৭ই জুনের মধ্যে দেশে ২৩ কোটি ৫০ লক্ষের বেশি মানুষের টিকাকরণ হয়েছে।
এখানে স্পষ্ট করে জানানো প্রয়োজন যে, এই তথ্যগুলি অসম্পূর্ণ এবং যাঁরা এগুলি লিখছেন, তাদের এবিষয়ে সম্যক ধারণা নেই। টিকাকরণের জন্য মৃত্যুর বিষয়টি যথাযথভাবে যাচাই করা হচ্ছে না।
বিস্তারিত জানার জন্য নিচের লিঙ্কে ক্লিক করুন - https://pib.gov.in/PressReleasePage.aspx?PRID=1727196
দেশজুড়ে ১৪ই জুনের হিসেব অনুযায়ী অক্সিজেন এক্সপ্রেস ৩০,৪৫৫ মেট্রিকটনের বেশি চিকিৎসার কাজে ব্যবহৃত তরল অক্সিজেন পরিবহণ করেছে।
• দক্ষিণাঞ্চলীয় রাজ্যগুলিতে ১৬ হাজার মেট্রিকটন তরল অক্সিজেন সরবরাহ করা হয়েছে।
• ৪২৪টি অক্সিজেন এক্সপ্রেস নির্ধারিত গন্তব্যে পৌঁছেছে।
• এপর্যন্ত ১৭৪৮টি ট্যাঙ্কার ১৫টি রাজ্যে তরল অক্সিজেন সরবরাহ করেছে।
বিস্তারিত জানার জন্য নিচের লিঙ্কে ক্লিক করুন - https://pib.gov.in/PressReleasePage.aspx?PRID=1727038
হিমাচলপ্রদেশের প্রাগপুরে শ্রী মনসুখ মান্ডোভিয়া প্রধানমন্ত্রী ভারতীয় জনঔষুধী কেন্দ্রের উদ্বোধন করেছেন
কেন্দ্রীয় সার ও রসায়ন প্রতিমন্ত্রী শ্রী মনসুখ মান্ডোভিয়া গতকাল হিমাচলপ্রদেশের কাংড়ার প্রাগপুরে ভার্চুয়ালী একটি প্রধানমন্ত্রী ভারতীয় জনঔষুধী কেন্দ্রের উদ্বোধন করেছেন। দেশ জুড়ে ৭৮৩৬টি জনঔষুধী কেন্দ্র ২৪ ঘন্টাই দরিদ্র মানুষদের সেবা করে চলেছে।
বিস্তারিত জানার জন্য নিচের লিঙ্কে ক্লিক করুন - https://pib.gov.in/PressReleasePage.aspx?PRID=1727003
পিআইবি -র বিভিন্ন আঞ্চলিক কেন্দ্র থেকে প্রাপ্ত তথ্য
কেরালা : মহামারির দ্বিতীয় ঢেউয়ের কারণে রাজ্যে ট্রেন চলাচল বন্ধ করে দেওয়া হয়েছিল। আগামীকাল থেকে আংশিকভাবে ট্রেন চলাচল শুরু হবে। প্রথম পর্যায়ে ইন্টারসিটি ও জনশতাব্দী এক্সপ্রেস চালু হবে। রাজ্যের বর্তমান লকডাউনের মেয়াদ আগামীকাল শেষ হচ্ছে। প্রশাসন লকডাউনের নতুন বিধি ঘোষণা করেছে।
তামিলনাডু : ম্যাড্রাস হাইকোর্ট কেন্দ্র ও রাজ্যের কাছ থেকে জানতে চেয়েছে, যারা কোভিড সংক্রমিতদের সংস্পর্শে আসার পর মারা গেছেন, তাদের পরিবারের নিকট আত্মীয়কে ২০০৫ সালের বিপর্যয় ব্যবস্থাপনা আইনে ১২ নম্বর ধারা অনুযায়ী এককালীন সাহায্যে দেবার বিষয়ে কি বক্তব্য রয়েছে। আদালত চার সপ্তাহের মধ্যে এর জবাব চেয়েছে। মুখ্যমন্ত্রী এম কে স্ট্যালিন বলেছেন, জনসাধারণ যদি নিয়মভঙ্গ করেন তাহলে লকডাউনের বিধি নিষেধে যে ছাড় দেওয়া হয়েছে সেটি প্রত্যাহার করে নেওয়া হবে।
কর্ণটক : রাজ্যে করোনা সংক্রমণ প্রায় ৬০০০ নিচে নেমে গেছে এবং সংক্রমিতের হার ৫ শতংশের নিচে। ব্রুহত ব্যাঙ্গালুরু মহানগর পালিকে সোমবার জানিয়েছে, শহরে ঢোকার মুখে, পেইং গেস্টদের থাকার জায়গায় এবং পরিযায়ী শ্রমিকদের কাজের জায়গায় কোভিডের নমুনা পরীক্ষা করে দেখা হবে।
অন্ধ্রপ্রদেশ : রাজ্য সরকার সিদ্ধান্ত নিয়েছে, ওয়াইএসআর আরোগ্যশ্রী যোজনায় কোভিড পরবর্তী সমস্যার তালিকায় শিশুদের ফুসফুস ও কিডনি জনিত সমস্যায় যারা রয়েছে, তাঁদের চিকিৎসা করা হবে। এপর্যন্ত ৩ লক্ষ ১৬ হাজার মাকে  টিকা দেওয়া হয়েছে।
তেলেঙ্গানা : রাজ্যে কোভিড হাসপাতালগুলিতে এখন ৫২ শতাংশ শয্যা ব্যবহৃত হচ্ছে। সংক্রমণের হার মাত্র ১.৩৬ শতাংশ। রাজ্যের জনস্বাস্থ্য নির্দেশক ড. জি শ্রীনিবাস রাও জানিয়েছেন, গুজব ছড়ালে বা মানুষের মধ্যে করোনার তৃতীয় ঢেউ সম্পর্কে আশঙ্কা তৈরি করলে অভিযুক্তদের বিরুদ্ধে কঠোর ব্যবস্থা নেওয়া হবে।
মহারাষ্ট্র : মহারাষ্ট্রে বাড়ি বাড়ি গিয়ে ভিন্নভাবে সক্ষম, শয্যাশায়ী এবং যে সব নাগরিক টিকা নেওয়ার জন্য কোথাও যেতে পারবে না, তাদের বাড়িতে গিয়ে টিকা দেওয়া হবে।
গুজরাট : হাইকোর্টের কাছে গুজরাটের স্বাস্থ্য দপ্তর এক হলফনামায় জানিয়েছে, রাজ্যের প্রতিটি জেলার একটি হাসপাতালকে মিউকরমাইক্রোসিসের জন্য প্রয়োজনীয় ওষুধ বন্টনের নোডাল কেন্দ্র হিসেবে গড়ে তোলা হয়েছে। ৩৩টি জেলার হাসপাতালগুলিতে একটি জেলাস্তরের কমিটি, ওষুধ বন্টনের বিষয়ে কাজ করবে।
রাজস্থান : রাজ্যে নতুন করে সংক্রমণ ক্রমশ কমছে। ৩৩টি জেলার মধ্যে ৮টিতে কোভিডের কারণে কোনো মৃত্যুর খবর নেই।
মধ্যপ্রদেশ : রাজ্যে করোনা ভাইরাসের দ্বিতীয় ঢেউয়ের ফলে যে পরিস্থিতির উদ্ভব হয়েছিল, তা এখন নিয়ন্ত্রণে। পয়লা জুলাই থেকে তিন দিন রাজ্যজুড়ে টিকাকরণ অভিযান চালানো হবে।
ছত্তিশগড় : করোনা পরিস্থিতির দ্রুত উন্নতি হওয়ায় রাজ্যে সংক্রমিতের হার ১.৩ শতাংশে নেমে গেছে। ২৮টি জেলার মধ্যে তিনটিতে সংক্রমণ এক অঙ্কে পৌঁছেছে।
গোয়া : রাজ্যে করোনা সংক্রমণ বৃদ্ধি পাচ্ছে। নতুন করে ২৫৩ জন সংক্রমিত। মৃত্যুর সংখ্যাও বেড়ে হয়েছে ২৯৩৭এ।
আসাম : রাজ্যে বোর্ড পরীক্ষা নেওয়ার সিদ্ধান্তকে চ্যালেঞ্জ জানিয়ে একদল ছাত্রছাত্রী সুপ্রীমকোর্টে গেছে। করোনা পরিস্থিতিতে তারা বোর্ডের পরীক্ষা না নেওয়ার দাবি জানিয়েছেন।
মণিপুর : রাজ্যে কোভিডের কারণে মৃত্যুর সংখ্যা ক্রমবর্ধমান। উখরুল জেলা হাসপাতালে গতকাল থেকে বিপুল হারে নমুনা পরীক্ষা শুরু হয়েছে।
মেঘালয় : রাজ্য সরকার, দোকানের কর্মচারীদের ২৪শে জুনের আগে টিকা দেওয়ার কাজ শেষ করার পরিকল্পনা নিয়েছে। মুখ্যমন্ত্রী কনরাড কে সাংমা, বিধায়ক এবং সাংবাদিকদের কোভিড – ১৯ প্রতিহত করার জন্য কি কি ব্যবস্থা নেওয়া হয়েছে, সেবিষয়ে খোঁজ খবর করতে বলেছেন।
নাগাল্যান্ড : নাগাল্যান্ডে নতুন করে ১০৯ জনের করোনা সংক্রমণ ধরা পড়েছে। অন্যদিকে স্বাস্থ্যকর্মীরা যদি কর্তব্য পালনের সময় যদি বাধাপ্রাপ্ত হন, তাহলে যারা বাধা দেবে, তাদের বিরুদ্ধে তৎক্ষণাৎ ব্যবস্থা নিতে হবে।
ত্রিপুরা : ত্রিপুরায় এক দিনে ১৮ থেকে ৪৫ বছর বয়সীদের মধ্যে ১৮,৯৮০ জনকে টিকা দেওয়া হয়েছে। ত্রিপুরা বোর্ড অফ জয়েন্ট এন্ট্রান্স এক্সামিশেন নির্ধারিত ২৩শে জুনের পরীক্ষা পিছিয়ে দেওয়ার সিদ্ধান্ত নিয়েছে।
সিকিম : ১১ই জুন থেকে রাজ্যে কোভিডের কারণে মৃত্যুর সংবাদ নেই। অন্যদিকে নতুন করে সংক্রমিত হয়েছেন মাত্র ৩৬ জন।
পাঞ্জাব : রাজ্যে মোট সংক্রমিতের সংখ্যা ৫৮৮৫২৫ জন। তবে, এদের মধ্যে চিকিৎসা চলছে ১১৯১৩ জনের।
হরিয়ানা : রাজ্যে সংক্রমিত হয়েছেন এপর্যন্ত ৭৬৬১২৯ জন। তবে, এই মুহুর্তে চিকিৎসা চলছে ৪০৭৭ জনের।
চন্ডীগড় : কেন্দ্রশাসিত অঞ্চলে ৬১১৬০ জনের কোভিড সংক্রমণ ধরা পড়েছে। এই মুহুর্তে চিকিৎসাধীন ৫০৭ জন।
হিমাচলপ্রদেশ : এপর্যন্ত ১৯৮৮৭৬ জন কোভিড সংক্রমিত। তবে, এই মুহুর্তে চিকিৎসা চলছে ৪৪৩২ জনের।
CG/CB/SFS
(Visitor Counter : 250